Παιδικές ηλικίες (ταινία)

Παιδικές ηλικίες (πρωτότυπος τίτλος: Enfances) είναι γαλλική σπονδυλωτή ταινία του 2007 σε σκηνοθεσία των Γιαν Λε Γκαλ, Ισίλντ Λε Μπεσκό, Ιωάννας Χατζηθωμά, Χαλίλ Ζορέζ, Ισμαέλ Φερουκί, Κορίν Γκαρφάν και Σαφί Νεμπού. Αν και μια γαλλική αναφορά αναφέρει διάρκεια προβολής 84 λεπτά, άλλες πηγές αναφέρουν 80 λεπτά, με το έργο, στο σύνολό του, να αποτελείται από έξι τμήματα, διάρκειας μεταξύ 10 και 15 λεπτών, καθεμιά τους γυρισμένη από διαφορετικό σκηνοθέτη, που απεικονίζουν χαρακτηριστικά περιστατικά από την προεφηβική ζωή των εμβληματικών κινηματογραφιστών Φριτς Λανγκ, Όρσον Γουέλς, Ζακ Τατί, Ζαν Ρενουάρ, Άλφρεντ Χίτσκοκ και Ίνγκμαρ Μπέργκμαν. Κάθε τμήμα να είναι δομημένο ώστε να μοιάζει με το γνώριμο ύφος του αντίστοιχου σκηνοθέτη που παρουσιάζει.

Γραμμένγ από τον Γιαν Λε Γκαλ, τον σκηνοθέτη του τμήματος για τον Φριτζ Λανγκ, η ταινία γυρίστηκε την περίοδο 2006–07 και έκανε πρεμιέρα στη Γερμανία στο Φεστιβάλ Κινηματογράφου του Αμβούργου.

Τμήματα 
Το εναρκτήριο τμήμα της ταινίας έχει τον ίδιο τίτλο με τη μελλοντική (1948) ταινία του σκηνοθέτη που παρουσιάζει, Το μυστικό του 7ου δωματίου (Secret Beyond the Door), διαδραματίζεται στη Βιέννη του 1900, καθώς ο Φριτς Λανγκ (1890–1976) ανακαλύπτει κατά λάθος, σε ηλικία 10 ετών, ότι η μητέρα του, για να τη γλιτώσει τα παιδιά της από τοαντισημιτικό κύμα, είχε προσηλυτιστεί τον καθολικισμό, και ότι ο ίδιος είναι Εβραίος.

Το δεύτερο τμήμα, «The Gaze of a Child» (Το βλέμμα ενός παιδιού), σε σκηνοθεσία Ισίλντ Λε Μπεσκό, μεταφέρεται στο Σικάγο του 1924, απεικονίζοντας μια βαθιά τραυματική στιγμή στη νεαρή ζωή του Όρσον Γουέλς (1915–1985), του οποίου η αγαπημένη μητέρα πεθαίνει τέσσερις μέρες πριν αυτός κλείσει τα εννιά.

Η τρίτη ιστορία, «Open the Door, Please» (Ανοίξτε την πόρτα, παρακαλώ), σε σκηνοθεσία Ιωάννας Χατζηθωμά και Χαλίλ Ζορέζ, διαδραματίζεται το 1919 στη Γαλλία, αφηγούμενη ένα περιστατικό κατά από τα σχολικά χρόνια του Ζακ Τατί (1907–1982), ο οποίος, στα 12, είχε ύψος 1,80, παραμορφώνοντας έτσι τη σύνθεση της σχολικής φωτογραφίας που απεικονίζει τον ίδιο και τους πολύ πιο κοντούς συμμαθητές του.

Το τέταρτο μέρος, «The Pair of Shoes» (Τα παπούτσια), σε σκηνοθεσία Ισμαέλ Φερουκί, που επίσης διαδραματίζεται στη Γαλλία, αλλά δεκατέσσερα χρόνια νωρίτερα, το 1905, δείχνει τον Ζαν Ρενουάρ (1894–1979), ηλικίας 11 ετών, να κάνει διακοπές, ως συνήθως, στο εξοχικό κτήμα του πατέρας του, του διάσημου ζωγράφου Πιερ Ογκίστ Ρενουάρ. Μια συνάντηση με ένα ελαφρώς μεγαλύτερο αγροτόπαιδο του ανοίγει τα μάτια στα κρυμμένα νοήματα της ζωής στην εξοχή και του διδάσκει επίσης την αδικία των κοινωνικών διακρίσεων.

Η ιστορία νούμερο πέντε, με τίτλο «Short Night» (Μικρή νύχτα), σε σκηνοθεσία Κορίν Γκαρφάν, διαδραματίζεται το 1907 επιλέγοντας μια στιγμή στη ζωή του 8χρονου Άλφρεντ Χίτσκοκ (1899–1980), ενός ευαίσθητου παιδιού με μια αντιπαθητική και αυταρχική μητέρα, κατά την οποία ξυπνώντας στη μέση μιας σκοτεινής και τρομακτικής νύχτας στο προάστιο Λέιτονστοουν του Λονδίνου, φωνάζει έντρομος, χωρίς κανένας να απαντά στις κραυγές του.

Το τελευταίο τμήμα, "A Birth" (Γέννηση), σε σκηνοθεσία Σαφί Ναμπού, διαδραματίζεται στη σουηδική πόλη της Ουψάλας, παρουσιάζοντας ένα πορτρέτο του Ίνγκμαρ Μπέργκμαν (1918–2007), ηλικίας 4 ετών, που φαίνεται τραυματισμένος και αναστατωμένος ενώ περιμένει τη γέννηση της αδελφής του το 1922.

Διανομή 

 Μορίς Άντονι ως Πιερ Ογκίστ Ρενουάρ
 Μαξίμ Ζουράβλιοφ ως Ζακ Τατί
 Βιρζίλ Λακλέρ ως Φριτς Λανγκ
 Μαξ Ρενοντίν Πρατ ως Ίνγκμαρ Μπέργκμαν
 Έλσα Ζίλμπερστεϊν ως μητέρα του Ίνγκμαρ Μπέργκμαν
 Πασκάλ Ελσό ως πατέρας του Ίνγκμαρ Μπέργκμαν
 Αν Μπενουά ως Αλίν Ρενουάρ
 Ζιλί Γκαγιέτ ως μητέρα του Φριτς Λανγκ
 Ισίλντ Λε Μπεσκό ως θεία του Όρσον Γουέλς
 Εμανουέλ Μπερκό ως μητέρα του Όρσον Γουέλς
 Βανσάν Σολινιάκ ως πατέρας του Άλφρεντ Χίτσκοκ
 Μαργκό Μεϊνάρ ως μητέρα του Άλφρεντ Χίτσκοκ
 Κλοτίλντ Εσμέ ως Γκαμπριέλ
 Τζόναθαν Τζος ως Ντολφ Λανγκ

Προβολές 
Η ταινία Παιδικές ηλικίες προβλήθηκε, μεταξύ άλλων, στο πλαίσιο του 14ου Διεθνούς Φεστιβάλ Κινηματογράφου της Αθήνας Νύχτες Πρεμιέρας το 2008.

Περαιτέρω ανάγνωση 

 McNally, James. "Enfances (Childhoods)". Toronto Screen Shots (28 March 2009) Review of film screening at Toronto CineFranco Film Festival
 Tootpadu. "Enfances". Review of 7 May 2008 screening in France at Club Marbeuf  [γαλλικά]

Παραπομπές

Εξωτερικοί σύνδεσμοι 
 

Ταινίες συσχετιζόμενες με παιδιά
Ταινίες του 2007
Γαλλικές ταινίες
Σπονδυλωτές ταινίες
Γαλλόφωνες ταινίες
Γαλλικές βιογραφικές ταινίες